1.pielikums

**TEHNISKĀ SPECIFIKĀCIJA**

*Kravas automašīnu mazgāšana*

1. Pakalpojumu sniegšanas vieta ir Izpildītāja automazgātava, kas atrodas Rīgas pilsētas administratīvajā teritorijā **vai** ne vairāk kā 20 km **rādiusā** no Rīgas pilsētas administratīvās teritorijas robežas.
2. Pakalpojuma nodrošināšanai, Pasūtītājs vismaz 24 stundas pirms Pakalpojuma sniegšanas informē Izpildītāju elektroniski uz e-pasta adresi darba dienās laikā no plkst. 07:30 līdz plkst. 16:30. Plānotais Pakalpojums tiek uzskatīts par pieņemtu, saņemot elektronisku apstiprinājumu no Izpildītāja.
3. Izpildītājam jānodrošina Pakalpojums darba dienās no plkst. 8:00 līdz 17:00.
4. Izpildītāja sniegtos Pakalpojumus nodod Pasūtītājam, parakstot Pakalpojumu pieņemšanas – nodošanas aktu. Kvalitātes prasības tiek ievērotas, abpusēji parakstot Pakalpojuma nodošanas-pieņemšana aktu.
5. Pasūtītājs var atteikties no pieteiktā Pakalpojuma vismaz 4 (četras) stundas pirms Pakalpojuma sniegšanas laika, par to telefoniski informējot Izpildītāja pārstāvi.
6. Izpildītājam jānodrošina Pakalpojums pienācīgā kvalitātē, ievērojot normatīvo aktu un Pasūtītāja prasības - drošības tehnikas, darba drošības un aizsardzības, vides aizsardzības, ugunsdrošības u. c. prasības, kas attiecas uz Pakalpojuma sniegšanu.
7. Pasūtītājam ir tiesības Izpildītāja klātbūtnē apsekot pakalpojuma sniegšanai paredzētās telpas tādā apjomā, lai pārliecinātos, vai tās tiek ekspluatētas atbilstoši iepirkuma priekšmeta pakalpojuma sniegšanai, un tajās ir atbilstošs aprīkojums.
8. Pakalpojumi tiek veikti tikai ar speciālu mazgāšanas aparatūru un kvalitatīviem, attiecīgām virsmām paredzētiem tīrīšanas līdzekļiem.
9. Izpildītājs rēķinu par veiktajiem Pakalpojumiem izraksta divas reizes mēnesī. Pirmais rēķins par Pakalpojumiem tiek izrakstīt no mēneša 1. datuma līdz 15. datumam, otrais rēķins tiek izrakstīts no mēneša 16. datuma līdz mēneša pēdējam datumam. Izpildītājam izrakstītajos rēķinos jānorāda – automašīnas marka un modelis, reģistrācija numurs, objekta adrese, kurā veikta tīrīšana, veikto darbu apraksts.
10. Samaksa par Pakalpojumu tiek veikta 30 (trīsdesmit) dienu laikā pēc rēķina saņemšanas.
11. Izpildītājs veicot pakalpojuma izpildi nedrīkst piesaistīt trešās personas.
12. Pakalpojums ietver:

* Virsbūves skalošana ar augstspiediena ierīci;
* Virsbūves apstrāde ar speciāliem tīrīšanas līdzekļiem;
* Sliekšņu un durvju aiļu mazgāšana;
* Stiklu tīrīšana no iekšpuses un ārpuses;
* Disku mazgāšana;
* Automašīnas šasijas mazgāšana no apakšas;
* Automašīnas kravas nodalījumu mazgāšana (torņi, pašizgāzēji, manipulatori);
* Automašīnas žāvēšana;
* Izpildītājs saskaņojot ar Pasūtītāju var veikt citus, sarakstā neminētus darbus, ja tas neietekmē Pakalpojuma izmaksas.